**NUMATOMO TEISINIO REGULIAVIMO POVEIKIO VERTINIMO PAŽYMA**

|  |  |
| --- | --- |
| **Projekto pavadinimas** | Lietuvos Respublikos Vyriausybės nutarimo „Dėl Valstybės apmokamų laidojimo aprašo ir Valstybės tarnautojų, kurie žuvo arba mirė užsienyje atlikdami tarnybines pareigas, profesinio mokymo metu arba dėl priežasčių, nesusijusių su tarnybinių pareigų atlikimu, palaikų pervežimo į Lietuvą išlaidų apmokėjimo tvarkos aprašo patvirtinimo“ projektas (toliau – Nutarimo projektas). |

|  |  |
| --- | --- |
| **Projekto rengėjas** | Lietuvos Respublikos vidaus reikalų ministerija. |

|  |  |
| --- | --- |
| **Projekto tikslas** | Nutarimo projektu siekiama:   1. Įgyvendinti 2019 m. sausio 1 d. įsigaliosiančių naujos redakcijos Valstybės tarnybos įstatymo ir Vidaus tarnybos statuto nuostatas, reglamentuojančias valstybės tarnautojų ir vidaus tarnybos sistemos pareigūnų laidojimo išlaidų ir jų palaikų pervežimo į Lietuvą išlaidų apmokėjimą; 2. Konsoliduoti į vieną Lietuvos Respublikos Vyriausybės nutarimą valstybės tarnautojų ir vidaus tarnybos sistemos pareigūnų laidojimo išlaidų ir jų palaikų pervežimo į Lietuvą išlaidų apmokėjimą, taip mažinant Vyriausybės priimamų nutarimų skaičių ir siekiant teisėkūros ekonomiškumo (efektyvumo).   Nutarimo projekte:   1. Siūloma suvienodinti valstybės apmokamas valstybės tarnautojų ir vidaus tarnybos sistemos pareigūnų bei kursantų laidojimo išlaidas, nustatant vieną bendrą ir aiškų šių išlaidų sąrašą, kuriame vartojamos sąvokos suderinamos su Žmonių palaikų laidojimo įstatyme apibrėžtomis sąvokomis; 2. Siūloma suvienodinti valstybės apmokamų valstybės tarnautojų, vidaus tarnybos sistemos pareigūnų ir kursantų laidojimo išlaidų dydžius – nustatant, kad valstybės apmokamos laidojimo išlaidos negali viršyti 40 bazinių socialinių išmokų dydžio sumos, į ją neįskaitant valstybės tarnautojo, vidaus tarnybos sistemos pareigūno ir kursanto palaikų kremavimo ir kitų su kremavimu susijusių išlaidų. Valstybės apmokamos valstybės tarnautojo, vidaus tarnybos sistemos pareigūno ir kursanto palaikų kremavimo ir kitos su kremavimu susijusios išlaidos negali viršyti 64 bazinių socialinių išmokų dydžio sumos. 3. Siūloma nustatyti, kad laidojimo išlaidos apmokamos iš valstybės ar savivaldybės institucijai ar įstaigai, kurioje pareigas ėjo žuvęs arba miręs valstybės tarnautojas, vidaus tarnybos sistemos pareigūnas arba mokėsi žuvęs kursantas, skirtų valstybės biudžeto asignavimų. 4. Reglamentuojamas valstybės tarnautojų, kurie žuvo arba mirė užsienyje atlikdami tarnybines pareigas, ir vidaus tarnybos sistemos pareigūnų, kurie žuvo užsienyje atlikdami tarnybines pareigas ar profesinio mokymo metu (toliau kartu – valstybės tarnautojai), palaikų pervežimo į Lietuvą išlaidų (toliau – palaikų pervežimo išlaidos) apmokėjimą (palaikų pervežimo išlaidų rūšis, prašymų apmokėti palaikų pervežimo išlaidas nagrinėjimą, sprendimų priėmimą ir palaikų pervežimo išlaidų apmokėjimo terminus). 5. Siūloma reglamentuoti paramos teikimą valstybės tarnautojų, kurie žuvo arba mirė užsienyje dėl priežasčių, nesusijusių su tarnybinių pareigų atlikimu, palaikams pervežti į Lietuvą (šią tvarką iki 2018 m. birželio 6 d. reglamentavo Lietuvos Respublikos Vyriausybės 2003 m. gegužės 20 d. nutarimas Nr. 618 „Dėl Valstybės materialinės pagalbos Lietuvos Respublikos piliečiams, nukentėjusiems užsienio valstybėse, teikimo ir grąžinimo tvarkos aprašo patvirtinimo“, kuris pripažintas netekusiu galios). |

|  |  |
| --- | --- |
|  | **Siūlomo projekto poveikio įvertinimas** |
| **Poveikis atliekų tvarkymo sričiai** | Bus įgyvendintos 2019 m. sausio 1 d. įsigaliosiančių naujos redakcijos Valstybės tarnybos įstatymo ir Vidaus tarnybos statuto nuostatos, bus aiškiai reglamentuoti valstybės tarnautojų laidojimo išlaidų ir palaikų pervežimo išlaidų apmokėjimo teisiniai santykiai. | |

|  |  |
| --- | --- |
| **Poveikis**  **valstybės finansams** | Nenumatomas. |

|  |  |
| --- | --- |
| **Poveikis administracinei naštai** | Nenumatomas. |

|  |
| --- |
| **Kita svarbi**  **informacija** Laikantis **teisėkūros sistemiškumo** principo, Nutarimo projekte siūloma pripažinti netekusiu galios Lietuvos Respublikos Vyriausybės 2003 m. rugsėjo 5 d. nutarimą Nr. 1134 „Dėl Pareigūnų, žuvusių vykdant tarnybines pareigas arba mirusių dėl priežasčių, susijusių su tarnyba, ir kursantų, mirusių dėl priežasčių, susijusių su profesiniu ar įvadiniu mokymu, valstybės apmokamų laidojimo išlaidų aprašo patvirtinimo“, taip pat kartu su Nutarimo projektu teikiami atitinkamai finansų ministro ir teisingumo ministro pasirašyti Lietuvos Respublikos Vyriausybės 2001 m. gegužės 8 d. nutarimo Nr. 527 „Dėl Valstybės tarnautojų, kurie žuvo arba mirė užsienyje atlikdami tarnybines pareigas, palaikų pervežimo į Lietuvą išlaidų apmokėjimo taisyklių patvirtinimo“ ir Lietuvos Respublikos Vyriausybės 2002 m. birželio 25 d. nutarimo Nr. 978 „Dėl Valstybės tarnautojo, žuvusio atliekant tarnybines pareigas arba mirusio dėl priežasčių, susijusių su tarnybinių pareigų atlikimu, valstybės apmokamų laidojimo išlaidų aprašo patvirtinimo“ pripažinimo netekusiais galios projektai.  Vadovaujantis Korupcijos prevencijos įstatymo 8 straipsnio 1 dalies 3 punktu, atliktas Nutarimo projekto antikorupcinio poveikio vertinimas. |
|

**Informacija apie asmenį ir instituciją, atsakingą už poveikio vertinimą**

|  |  |
| --- | --- |
| Vardas ir pavardė | Dainius Cicėnas |
| Pareigos | Vidaus reikalų ministerijos patarėjas |
| Institucija (padalinys) | Vidaus reikalų ministerija |
| Telefono numeris ir elektroninio pašto adresas | Tel. 8 5 271 8521, el. paštas: dainius.cicenas@vrm.lt |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_